བརྒྱན་པ། སྐུ་
སྨད་ལ་སྟག་ལྤགས་ཀྱི་ཤམ་ཐབས་ཅན། དར་ལྗང་གུའི་ཅོད་པན་གྱིས་སྤྲས་པ། ཕྱག་གཡས་གནམ་ལྕགས་ཀྱི་རྡོ་རྗེ་རྩེ་དགུ་པ་ནམ་
མཁའ་ལ་ཕྱར་ཞིང་། གཡོན་སྡིགས་མཛུབ་ནུ་ཁར་གདེང་བ། གར་དགུའི་ཉམས་དང་ལྡན་པ་ཡེ་ཤེས་ཀྱི་མེ་འབར་བའི་ཀློང་དུ་
པད་ཉི་དགྲ་བགེགས་ཀྱི་གདན་ལ་གསལ་བའི་མདུན་གྱི་གཏོར་མ་འདི་ཉིད་རང་བཞིན་ལྷུན་གྱིས་གྲུབ་པའི་གཞལ་ཡས་ཁང་རྒྱུ་རྐྱེན་
བཀོད་པ་ངོ་མཚར་དུ་མས་ཁྱད་པར་དུ་འཕགས་པའི་ནང་དུ་མ་ཊཾ་བསྣོལ་བ་བཞིའི་དབུས་སུ་ཐུགས་ཀྱི་རྒྱལ། མདུན་གྱི་གཏོར་མ་རྒྱལ་
452

སྐུ་ལྔའི་
བཅོ་ལྔ་
སྲོག་གཏད།
༄༅། །ཆེན་འཁོར་བཅས་སྔར་ལྟར་བསྐྱེད། སྤོས་དང་རོལ་མོར་བཅས་པས་སྤྱན་དྲངས། བཞུགས་གསོལ་དམ་བཞག་མཆོད་བསྟོད་བཅས་གོང་ལྟར་བྱ། རྒྱུན་གསོལ་གྱི་
སབ་ཁ་རྣམས་མ་བྱས་ཀྱང་ཆོག སློབ་མའི་སྙིང་གར་པད་ཉི་ལ་ཧཱུྃ་ཡིག་འབར་བ། སློབ་དཔོན་གྱི་ཐུགས་ཀ་ནས་འོད་ཟེར་འཕྲོས་མདུན་
བསྐྱེད་ཀྱི་ཐུགས་རྒྱུད་བསྐུལ། དེ་རྣམས་ལས་རང་འདྲའི་སྤྲུལ་པ་དཔག་ཏུ་མེད་པ་བྱུང་འཇིག་རྟེན་ཐམས་ཅད་ཁྱབ། འདོད་པའི་
ཕྲིན་ལས་མཛད་མདུན་བསྐྱེད་ཀྱི་ཐུགས་ཀར་ཐིམ་པ་ལས། ཕྲིན་ལས་མཛད་མདུན་བསྐྱེད་ཀྱི་ཐུགས་ཀར་ཐིམ་པ་ལས། འཁོར་བཅས་གུས་ཤིང་དགྱེས་པའི་བརྩེ་གདུང་ཆེན་
འདུད་པའི་ཞལ་ནས་སྲོག་གི་སྔགས་ཕྲེང་ཐོན་པ་སློབ་མའི་སྙིང་གའི་ཧཱུྃ་གི་ཞབས་ཀྱུ་ལ་ཐིམ་པར་བསམ་ཞིང་སྔགས་འདིའི་རྗེས་ཟློས་་
ས
453

གཏེར་ ལྷོ་ནུས་ལྡན་གསུང༌། གསར།
མཛོད༑ གོང་གནོན་གྱི་སྔགས་ཀྱིས་མགོ་དྲངས་ཏེ། ཨོཾ་རཱ་ཛ་ཨ་ཧོ་ཧཱུྃ་རྦད། ཙིཏྟ་ཐིབས་ཐིབས་ཛཿ ཤ་མ་རུ་ཏྲི་མ་ཧོ་ཛཿ སརྦ་རཱ་ཛ་ས་མ་
ཡ་ཐིབས་ཐིབས་ཛཿ སྲོག་སྔགས་ལན་གསུམ་རྗེས་ཟློས་བྱར་གཞུག དེ་ནས་སློབ་དཔོན་གྱིས་རྡོ་རྗེ་རྩེ་གསུམ་པའི་ཕྱག་རྒྱ་བཅིངས་ཏེ། འཁོར་ལོའི་ཕྱག་རྒྱ་སྤྱི་བོར་
བཞག་ནས། དེ་རིང་ཕན་ཆད་སྐལ་ལྡན་བུ་ཁྱོད་ལ། །ཆོས་ཀྱི་ཕྱག་རྒྱ་ཆེན་པོས་དབང་བསྐུར་བས། །ཆོས་ཉིད་སྐྱེ་བ་མེད་པའི་དོན་
རྟོགས་ཤོག །ཨོཾ་ཙཀྲ་ཨ་བྷི་ཥིཉྩ་ཨོཾ། ཞེས་དབང་བསྐུར་རྡོ་རྗེའི་ཕྱག་རྒྱ་སྤྱི་བོར་བཞག་ནས། དེ་རིང་ཕན་ཆད་སྐལ་ལྡན་བུ་ཁྱོད་ལ། །རྡོ་རྗེ་
རིགས་ཀྱི་ཕྱག་རྒྱས་དབང་བསྐུར་བས། །མེ་ལོང་ལྟ་བུའི་ཡེ་ཤེས་དོན་རྟོགས་ཤོག །ཧཱུྃ་བཛྲ་ཨ་བྷི་ཥིཉྩ་ཧཱུྃ། ཞེས་དབང་བསྐུར་རིན་པོ་ཆེའི་
454

སྐུ་ལྔའི་
བཅུ་དྲུག་
སྲོག་གཏད།
༄༅། །ཕྱག་རྒྱ་སྤྱི་བོར་བཞག་ནས། དེ་རིང་ཕན་ཆད་སྐལ་ལྡན་བུ་ཁྱོད་ལ། །རིན་ཆེན་རིགས་ཀྱི་ཕྱག་རྒྱས་དབང་བསྐུར་བས། །མཉམ་
པ་ཉིད་ཀྱི་ཡེ་ཤེས་དོན་རྟོགས་ཤོག །ཏཱཾ་རཏྣ་ཨ་བྷི་ཥིཉྩ་ཏཱཾ། ཞེས་དབང་བསྐུར་པདྨའི་ཕྱག་རྒྱ་སྤྱི་བོར་བཞག་ནས། དེ་རིང་ཕན་ཆད་སྐལ་ལྡན་
བུ་ཁྱོད་ལ། །པདྨ་རིགས་ཀྱི་ཕྱག་རྒྱས་དབང་བསྐུར་བས། །སོ་སོར་རྟོག་པའི་ཡེ་ཤེས་དོན་རྟོགས་ཤོག །ཨཱཿཔདྨ་ཨ་བྷི་ཥིཉྩ་ཨཾ།
ཞེས་དབང་བསྐུར། རྒྱ་གྲམ་ཕྱག་རྒྱ་སྤྱི་བོར་བཞག་ལ། དེ་རིང་ཕན་ཆད་སྐལ་ལྡན་བུ་ཁྱོད་ལ། །ལས་ཀྱི་རིགས་ཀྱི་ཕྱག་རྒྱས་དབང་བསྐུར་བས། །
བྱ་བ་ནན་ཏན་ཡེ་ཤེས་རྟོགས་པར་ཤོག །ཨཱཿཀརྨ་ཨ་བྷི་ཥིཉྩ་ཨཱཿ ཞེས་དབང་བསྐུར། སྐྱབས་སྦྱིན་གྱི་ཕྱག་རྒྱ་སྤྱི་བོར་བཞག་ལ། དེ་རིང་ཕན་
ས
455

གཏེར་ ལྷོ་ནུས་ལྡན་གསུང་། གསར།
ཆད་སྐལ་ལྡན་བུ་ཁྱོད་ལ། །ཐུགས་རྗེའི་སྐྱབས་སྦྱིན་ཕྱག་རྒྱས་དབང་བསྐུར་བས། །ཕྲིན་ལས་རྒྱ་མཚོས་སྒྲོལ་བའི་དབང་ཐོབ་ཤོག །
ཀརྨ་ཏཱ་ར་ཨ་བྷི་ཥིཉྩ་ཧཱུྃ། ཞེས་དབང་བསྐུར། དེ་ལྟར་ཡེ་ཤེས་ལྔའི་རང་བཞིན་རིགས་ལྔའི་ཕྱག་རྒྱ་དང་སྐྱབས་སྦྱིན་གྱི་ཕྱག་རྒྱས་ཁྱེད་
རང་རྣམས་ལ་དབང་བསྐུར་བས་དྲེགས་པ་མཐའ་དག་དབང་དུ་འདུ་བའི་ནུས་པ་ཐོབ། _ མདུན་བསྐྱེད་རྒྱལ་པོ་ཉིད་ལ་དབང་
བསྐུར་བས་དམ་ལ་གནས་ཤིང་ཁྱེད་རང་རྣམས་ལ་ཐུགས་ཤིན་ཏུ་འདུན་པར་གྱུར་སྙམ་པར་མཛོད། དེ་ནས་རྟེན་རྫས་དམ་ཤིང་གཏད་ལ།
ཧཱུྃ༑ དམ་ཅན་ལས་ལ་འཛུད་བྱེད་པའི། །རྟེན་རྫས་དམ་ཤིང་འདི་གཏད་པས། །ཕྲིན་ལས་རྣམ་བཞི་འགྲུབ་པ་དང་། །རྒྱལ་པོ་
456

སྐུ་ལྔའི་
བཅུ་བདུན་ སྲོག་གཏད།
༄༅། །བྲན་བཞིན་འཁོར་གྱུར་ཅིག །ཅེས་དང་སྲོག་སྔགས། ཨོཾ་རཱ་ཛ་ཨ་ཧོ་ཧཱུྃ་རྦད་སོགས་བརྗོད་པས། རྒྱལ་ཆེན་འཁོར་བཅས་ཁྱེད་རང་ལ་
གུས་པ་ཆེན་པོས་རང་རྟགས་རྒྱལ་མཚན་ལྔ་པོ་དངོས་གྲུབ་ཏུ་ཕུལ་བར་མོས་སུ་བཅུག་ནས་རིམ་པར་གཏད་ལ། སྟག་གི་རྒྱལ་མཚན་
གཏད་ལ། དེ་རིང་ཕྱིན་ཆད་སྐལ་ལྡན་བུ་ཁྱོད་ལ། །སྟག་གི་རྒྱལ་མཚན་ཆེན་པོས་དབང་བསྐུར་བས།
།སྟག་གིས་གཅན་གཟན་
ཐམས་ཅད་ཟིལ་གནོན་ལྟར། །ཁྱོད་ཀྱིས་དགྲ་རྣམས་ཟིལ་གནོན་དབང་ཐོབ་ཤོག །སྤྲེའུའི་རྒྱལ་མཚན་གཏད་ལ། དེ་རིང་ཕན་ཆད་སྐལ་
ལྡན་བུ་ཁྱོད་ལ། །སྤྲེའུའི་རྒྱལ་མཚན་ཆེན་པོས་དབང་བསྐུར་བས། །ཧ་ལུ་མན་དྷས་སྤྲེལ་རྣམས་འདུལ་བ་ལྟར། །ཁྱོད་ཀྱིས་དགྲ་
ས
457

གཏེར་ ལྷོ་ནུས་ལྡན་གསུང༌། གསར།
རྣམས་འདུལ་བའི་དབང་ཐོབ་ཤོག །བྱ་རྒོད་རྒྱལ་མཚན་གཏད། དེ་རིང་ཕན་ཆད་སྐལ་ལྡན་བུ་ཁྱོད་ལ། །བྱ་རྒོད་རྒྱལ་མཚན་ཆེན་པོས་
དབང་བསྐུར་བས། །རྒོད་ཀྱིས་འདབ་ཆགས་ཐམས་ཅད་ཕམ་བྱེད་ལྟར། །ཁྱོད་ཀྱིས་དགྲ་རྣམས་ཕམ་པའི་དབང་ཐོབ་ཤོག །སྤྱང་
ཀིའི་རྒྱལ་མཚན་གཏད། དེ་རིང་ཕན་ཆད་སྐལ་ལྡན་བུ་ཁྱོད་ལ། །སྤྱང་ཀིའི་རྒྱལ་མཚན་ཆེན་པོས་དབང་བསྐུར་བས། །སྤྱང་ཀི་གཅན་
གཟན་ཀུན་ལས་རྒྱལ་བ་ལྟར། །ཁྱོད་ཀྱིས་དགྲ་ལས་རྒྱལ་བའི་དབང་ཐོབ་ཤོག །ཟ་འོག་གི་རྒྱལ་མཚན་གཏད་ལ། དེ་རིང་ཕན་ཆད་སྐལ་
ལྡན་བུ་ཁྱོད་ལ། །ཟ་འོག་རྒྱལ་མཚན་ཆེན་པོས་དབང་བསྐུར་བས། །ཟ་འོག་འདོད་པའི་ཁ་དོག་ཕུན་ཚོགས་ལྟར། །ལོངས་སྤྱོད་
458

སྐུ་ལྔའི་
བཅོ་བརྒྱད་ སྲོག་གཏད།
༄༅། །སྙན་གྲགས་ཕུན་ཚོགས་དབང་ཐོབ་ཤོག །ཅེས་གཏད་པས་ལས་དེ་དང་དེ་གྲུབ་པར་བསམ། གཏོར་མ་སྨན་རཀ་བཅས་པ་ལག་ཏུ་
གཏད་ལ། ཧཱུྃ། ཞི་རྒྱས་དབང་དྲག་ལས་ཀུན་སྒྲུབ་བྱེད་ཅིང་། །ཕྲིན་ལས་བཞི་ལ་མངའ་དབང་སྒྱུར་བའི་ཕྱིར། །སྨན་རཀ་གཏོར་
ཚོགས་འདོད་ཡོན་འདི་གཏད་པས། །དངོས་གྲུབ་ཐམས་ཅད་ཐོགས་མེད་འགྲུབ་པར་ཤོག །སྲོག་སྔགས་ཀྱི་མཐར། བ་ལིང་ཏ་མ་ཧཱ་
པཉྩ་ཨ་མྲྀ་ཏ་རཀྟ་ཨ་བྷི་ཥིཉྩ་ཧཱུྃ། ཞེས་དང་བཀའ་བསྒོ་ནི། ཀྱེ། དུས་གསུམ་སངས་རྒྱས་ཐམས་ཅད་ཀྱི་ཕྲིན་ལས་ཀྱི་མངག་གཞུག་ཆེན་
པོ༑ བསྟན་པ་དམ་པའི་སྲུང་མ་ཆོས་སྐྱོང་རྒྱལ་པོ་ཆེན་པོ་སྐུ་ལྔ་འཁོར་དང་བཅས་པ་རྣམས་ཀྱིས། རྩ་བ་དང་བརྒྱུད་པར་བཅས་
ས
459

གཏེར་ ལྷོ་ནུས་ལྡན་གསུང༌། གསར།
པའི་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ་བར་སྤྱིར་སངས་རྒྱས་ཀྱི་བསྟན་པ་སྲུངས། དཀོན་མཆོག་གི་དབུ་འཕང་
བཅུད་ཀྱི་ཕན་བདེ་སྤེལ་གདུག་པ་ཅན་གྱི་གཉའ་
བསྟོད།༑ དགེ་འདུན་དང་ཆོས་ཀྱི་རྒྱལ་སྲིད་སྐྱོངས། སྣོད་ཀྱི་དགེ་བཅུ་སྒྲུབས།
ནོན༑ དམ་ཚིག་ཅན་གྱི་སྡོངས་གྲོགས་མཛོད། ཐར་འདོད་ཀྱི་རེ་བ་སྐོངས། ཕན་སེམས་ཅན་གྱི་ཕྲིན་ལས་སྒྲུབས། ཁྱད་པར་རྡོ་
རྗེ་སློབ་མ་འདིའི་སྡང་བའི་དགྲ་ཐུལ། གནོད་པའི་བགེགས་ཆོམས། ནད་དང་ཉེར་འཚེ་སོལ། ཚེ་དང་བསོད་ནམས་སྤེལ།
དཔལ་དང་གྲགས་པ་སྒྲུབས། དབང་ཕྱུག་དང་གཟི་བརྗིད་སྐྱེད། ཆོས་ནོར་དང་ལོངས་སྤྱོད་སྤེལ། མངའ་རིས་དང་ཆོས་སྲིད་
460

བཅུ་དགུ་
སྲོག་གཏད།
༄༅། །སྐྱོངས། དངོས་གྲུབ་ཀྱི་བསམ་པ་སྒྲུབས། ཕྲིན་ལས་ཀྱི་རེ་བ་སྐོངས། མདོར་ན་བྱང་ཆུབ་མ་ཐོབ་ཀྱི་བར་དུ་ལུས་དང་གྲིབ་
མ་བཞིན་དུ་འགྲོགས་ཏེ་ཕུན་སུམ་ཚོགས་པའི་བསམ་སྦྱོར་ཐམས་ཅད་ཡིད་བཞིན་དུ་འགྲུབ་པའི་ཕྲིན་ལས་གཡེལ་མེད་དུ་སྒྲུབ་པར་་
མཛོད་ཅིག ཅེས་དྲག་ཏུ་བྱས་པས། དེ་རྣམས་སྤྲོ་བ་དང་བཅས་པས་བསྒྲུབ་པར་ཁས་བླངས་པར་བསམ་མོ། །འདིའི་དམ་ཤིང་ནི། སྟོད་དབུ་གསུམ་རྒྱ་མདུད་ཉིས་
།དྲེགས་པ་འདི་དག་
རིམ་འཆང་བཟུང་དབལ་ཟུར་གསུམ་པ་སྦྲུལ་ཆུན་འཕྱང་བའི་ཕུར་བུ་ཉིད་ཡིན་པས་སྤང་ཁར་སྨྱུག་རྒོད་སོགས་དང་འཁྲུལ་པར་མི་བྱའོ།
འཁོར་བའི་ཚུལ་ནི། དམ་ཚིག་ཟོལ་མེད་དུ་བསྲུངས་ན་ལུས་དང་གྲིབ་མ་བཞིན་འཁོར། བླ་རྡོ་བཅང་མཁས་ན་འདབ་ཆགས་སྙིས་
ས
461

གཏེར་ ལྷོ་ནུས་ལྡན་གསུང་། གསར།
བཟུང་བ་བཞིན་འཁོར། མཆོད་གཏོར་ལ་བརྩོན་ན་དབུལ་པོ་ནོར་ལ་རུབ་པ་བཞིན་འཁོར། གདུང་བའི་དབྱངས་ལ་བརྩོན་ན་
བུང་བ་མེ་ཏོག་ལ་ལྡིང་བ་བཞིན་འཁོར་བས་ན། སྲུང་མ་འཁོར་བ་ཙམ་གྱིས་འགལ་རྐྱེན་བར་ཆད་ཞི་མཐུན་རྐྱེན་དངོས་གྲུབ་ཡིད་
བཞིན་དུ་འགྲུབ་པར་འགྱུར་བས་ཚུལ་དེ་དག་གི་གནད་ཤེས་པར་བྱའོ། །དེ་ནས་སློབ་དཔོན་དང་ཕྱོགས་དུས་རྩ་བ་གསུམ་དང་
རྒྱ་
དམ་ཅན་སྲུང་མ་རྣམས་ཀྱིས་མེ་ཏོག་གི་ཆར་སིལ་མར་བསྙིལ་ཏེ་བཀྲ་ཤིས་པའི་བདེན་ཚིག་དུ་མར་བརྗོད་པའི་མོས་པ་མཛོད།
གར་པཎ་ཆེན་སོགས། །བདེ་གཤེགས་སོགས། །ལྕང་ལོ་ཅན་གྱི་སོགས། །སྐུ་གསུང་ཐུགས་སོགས། །ཉིན་མོ་བདེ་ལེགས་སོགས་བརྗོད། རྟེན་
462

སྐུ་ལྔའི་
༄༅། །འབྲེལ་སྙིང་པོ་བརྗོད་ལ་ཌཱ་དྲིལ་སོགས་རོལ་མོ་བྱའོ། །ད་ལྟ་རྒྱུན་ཡོད་ཀྱི་སྲོག་གཏད་འདི་ཉིད་བླ་མ་མངའ་བདག་ཆེན་པོའི་གཏེར་བྱོན་
ཤེལ་འཕྲེང་དཀར་པོའི་རྒྱུད་ལས་བྱུང་བ་དེ་ཡིན་ཀྱང་། ལག་ལེན་འདྲ་མིན་ཅི་རིགས་འདུག་པ་ལས། འདི་ནི་ཉང་གི་དངོས་སློབ་
. བཀའ་བབས་བརྒྱུད་འཛིན་གྱི་གཙོ་བོ་ཚད་མར་གྱུར་པའི་སྔགས་འཆང་སྨྱོས་པ་ཡབ་སྲས་ཀྱི་གསུང་རྒྱུན་བཞིན་བཀོད་པ་ཡིན་ནོ། །
དེ་དག་གི་གཏེར་ཁ་གོང་མ་ལ་རིག་འཛིན་བརྒྱུད་པའི་ཞལ་ལུང་རྣམ་པར་དག་པས་ཟུར་བརྒྱན་པའི་སྲོག་གཏད་ལེགས་པར་གྲུབ་་་་
པའི་དུས་ཀྱི་མཆོད་གཏོར་འབུལ་བ་སོགས་སྤྱི་དང་ཁྱད་པར་གྱི་དམ་ཚིག་རྣམས་ཚུལ་བཞིན་བསྲུང་སྙམ་པས་འདིའི་རྗེས་ཟློས་་་་་་་་་་་
སྲོག་གཏད།
ས
463

གཏེར་ ལྷོ་ནུས་ལྡན་གསུང་། གསར།
མཛོད༑ གཙོ་བོས་ཇི་ལྟར་སོགས་དང་། གཏང་རག་ཏུ་མཎྜལ་ཕུལ། སླར་ལུས་ལོངས་སྤྱོད་འབུལ་བའི་བློས་དེང་ནས་བརྩམས་ཏེ་
སོགས། དེ་དག་གི་དགེ་བའི་རྩ་བ་མཁའ་ཁྱབ་སེམས་ཅན་གྱི་དོན་དུ་བསྔོའོ་སྙམ་པས། བསོད་ནམས་འདི་ཡིས་སོགས་བསྔོ་སྨོན་སྤྱི་ལྟར་
བྱའོ༑ །གསུམ་པ་ཆོ་གའི་རྗེས་ཀྱི་རིམ་པ་ལ། ཚོགས་ལ་རོལ་ཞིང་ལྷག་མ་བཏང་། ཆད་མདོའི་གོང་དུ་རྒྱལ་པོའི་མཆོད་གཏོར་ཕྱིར་སྤགས། དགྲ་བགེགས་ལོག་འདྲེན་གྱི་
གསོལ་བྱང་དང་། བཅུ་པ་ཕྲིན་ལས་བཅོལ་བ་ནི། སངས་རྒྱས་བསྟན་སྲུང་མཇུག་ཏུ་ཡང་ཐོག་ཏུ་ཕུལ། ཆད་མདོ་ནས་བཟུང་བདག་བསྐྱེད་མཇུག་མཐའ་དབྱུང་
ངོ༑ །སྨྲས་པ། རྒྱལ་བ་ཡོངས་ཀྱི་སྤྱི་གཟུགས་པདྨ་འབྱུང་། །ཞིང་འདིར་ཐུགས་རྗེའི་རང་རྩལ་སེམས་དཔའི་ཚུལ། །ཆོས་ཀྱི་རྒྱལ་པོ་རིན་ཆེན་ཕུན་ཚོགས་ཀྱི། །ཟབ་རྣོ་
464

སྐུ་ལྔའི་ ཉི་ཤུ་རྩ་གཅིག་བྱོན། སྲོག་གཏད།
༄༅། །བསྟན་པའི་མཚོན་ཆ་འདི་མིན་ནམ། །སླད་ཞུགས་རང་ཕྱོགས་གྲུབ་མཐའ་རློམ་ཆེ་ཡང་། །བྱ་དཀའི་ཕྱག་སྲོལ་གབ་པར་བློ་མི་འཆིང་། །འོན་ཀྱང་སྔ་འགྱུར་ཟབ་
དོན་རྒྱ་མཚོའི་བཅུད། །ཕྱོགས་གཅིག་བསྡེབས་པས་ཐ་སྙད་མཚན་མ་ཡལ། །མན་ངག་ཟབ་གནད་དགོངས་དོན་ཚིག་དྲིལ་བ། །ལུང་རིགས་འབད་པས་སྒྲུབ་སྟེ་ལམ་འདིར་
བསྟར།༑ །གཞན་རྗེས་སྙེགས་པ་ཡོངས་སུ་མི་འཐད་པར། །དེ་ཕྱིར་ཕ་ནོར་བུ་ཡིས་འདི་ཆོངས་ཤིག །ཅེས་པ་རྒྱལ་བ་སྐྱེས་ཆེན་རྣམས་ཀྱིས་རྡོ་རྗེའི་བསྟན་པའི་ཕྲིན་ལས་
བཀའ་སྲུང་དུ་མའི་ནང་ནས་ཁྱད་པར་དུ་བསྔགས་པ་བོད་ཡུལ་རྡོ་རྗེ་གདན་ཟན་ཡང་ལྷུན་གྱིས་གྲུབ་པའི་བསྟན་སྲུང་གི་གཙོ་བོར་མངའ་གསོལ་བ་བསྟན་པའི་ཕོ་ལྷ་ཆོས་་་་་་
རྒྱལ་ཆེན་པོའི་སྲོག་གཏད་འདི་ནི་ཉང་རིན་པོ་ཆེའི་གཏེར་བྱོན་འགྱུར་མེད་རྡོ་རྗེའི་ཡིག་ཆ་ལས་ཅུང་ཟད་རང་ཕྱོགས་ཀྱི་ཕྲིན་ལས་ཀྱི་ཁོངས་སུ་འགྲོ་བ་འདི་ནི། རྒྱལ་དབང་
འབྲི་གུང་པ་ཆོས་ཀྱི་བློ་གྲོས་ཀྱི་གསུང་གི་ཅོད་པན་གཙུག་ཏུ་ཁུར་ནས་ཤཱཀྱའི་བཙུན་པ་ལྷོ་རྗེ་དྲུང་པ་དཀོན་མཆོག་བསྟན་འཛིན་ཕྲིན་ལས་མཐར་ཕྱིན་དཔལ་བཟང་པོས་ས་་་
ས
465

གཏེར་ ལྷོ་ནུས་ལྡན་གསུང་། གསར།
ཁམས་ནོར་སྐྱོང་གི་ལོར་སྣྲོན་ཟླའི་དཀར་ཕྱོགས་སུ་བཛྲ་ཀུ་མཱ་རའི་ཐུན་གསེང་དུ་སྤེལ་བ་ཡི་གེ་པ་ཨོ་རྒྱན་བསྟན་འཛིན་གྱིས་བྲིས་པས་སྒྲུབ་བརྒྱུད་རིན་པོ་ཆེའི་བསྟན་པ་དར་
རྒྱས་ཡུན་དུ་གནས་པའི་རྒྱུར་གྱུར་ཅིག །བཀྲ་ཤིས། །
466

ཙིའུ་དམར་ གཅིག་ བཀའ་གཏད།